### 18.    Beslutning om et projekt i Kalundborg lokalområde i 'Få Marius Johansen' - puljen

**Åbent**

Sagsnr.: 326-2019-1469        J.nr.: 20.00.00           Dokumentnr.:
326-2020-136751

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det første initiativ i Kalundborg
lokalområde med henblik på beslutning om frigivelse af midler til forslaget.
Administrationen har i forhold til forslaget forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller, at ansøgningen godkendes med en
rammebevilling på 787.000 kr.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at   puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at
  der skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Kalundborg området:

[adresse] har holdt borgermøde den 3. august 2020,
hvor de projekter, som aktionsgruppen i Kalundborg har valgt at prioritere,
blev præsenteret for de fremmødte borgere. Alle projekterne blev godkendt på
mødet og vil nu blive fremlagt løbende med henblik på godkendelse i
Kommunalbestyrelsen. Projekterne er:

1.    Ny julebelysning
i Kalundborg ([adresse], øverste del af hhv. [adresse] og Vænget,
Stine Mikkelsen og [adresse])

2.    Udvidelse af
legeplads/genoptræningsbane i [adresse] (bag skaterbanen)

3.    Etablering af
lys på [adresse]

4.    Indkøb og
opsætning af bænke i Kalundborg og [adresse].

I alle projekterne er der estimeret en økonomi indenfor
områdets samlede ramme på to mio. kr. Aktionsgruppen har i første omgang valgt
at søge om Kommunalbestyrelsens godkendelse af julebelysningen, da det er et
stort ønske at kunne realisere det til julen 2020, og det skal i så fald
bestilles senest med udgangen af august. Det forventes, at de øvrige projekter
bliver fremlagt for Kommunalbestyrelsen de kommende måneder efterhånden som aktionsgruppen
færdiggør ansøgningerne til endelig godkendelse.

*Julebelysning i Kalundborg*

Projekt ’julebelysning i Kalundborg’ er oprindelig startet i
foreningen ’*Lys på Kalundborg’*. Det er en forening, der er oprettet af
virksomheder i Kalundborg med en vision om blandt andet
- at sætte lys på byen, egnens vartegn og betydningsfulde bygninger/elementer
- at dyrke egnens særlige lysforhold
- at styrke og synliggøre nye og eksisterende fællesskaber, understøtte en øget
bosætning og byde velkommen til byen, egnen og lokale events.

Én af ambitionerne for ’*Lys på Kalundborg’* har været at kunne udskifte
den nuværende julebelysning i Kalundborg med en ny. Da ’Få det Fikset ’-puljen
blev en realitet og der var nedsat en aktionsgruppe i [adresse], blev
projektet præsenteret for aktionsgruppen. Aktionsgruppen valgte at lade
julebelysningen være et projekt, som man gerne ville arbejde videre med i ’Få
det Fikset’ regi. Projektet blev sammen med de andre projekter præsenteret på
borgermøde den 3. august 2020, hvor projektet blev godkendt med 120 stemmer ud
af 125 fremmødte.

I Bilag 1 er vedlagt aktionsgruppens ansøgning om julebelysning, og i Bilag 2
ses den julebelysning, som man ønsker realiseret. Af hensyn til tilbudsgivere
er tilbud ikke medtaget.

Anskaffelsesomkostningerne er angivet til 787.000 kr. inklusive opsætning det
første år. Herefter har foreningen *Vores Kalundborg* tilkendegivet, at de
sørger for opsætning, nedtagning og opbevaring fremover.

Driftsomkostninger, der dækker opsætning, nedtagning og vedligeholdelse
samt drift i øvrigt er angivet til 85.000 kr. og vil blive afholdt af *Vores
Kalundborg*.

Aktionsgruppen har oplyst, at
- der anvendes moderne energieffektiv LED,
- der fortsat er plads til store køretøjer under belysningen (renovation,
snerydning, brandvæsen, varelevering osv.)
- de eksisterende ophæng bliver anvendt.

Der er ikke indhentet accept fra de berørte bygningsejere om, at der kan
opsættes ny julebelysning. *Vores Kalundborg* har til aktionsgruppen
oplyst, at det er de eksisterende ophæng, der anvendes, og at der er indhentet
accept til de nuværende ophæng, da de i sin tid blev etableret.

*Administrationens bemærkninger* Projektet opfylder de rammer for anvendelse af puljen, der er skitseret i
bilaget til budgetaftalen. Herudover er der ikke yderligere bemærkninger til
projektet.

**Økonomiske konsekvenser**

Kalundborg lokalområdes samlede andel af puljen til
Lokalsamfundenes ’Få det Fikset’ projekter er 2.000.000 kr.

De samlede omkostninger til projektet med ny julebelysning
er estimeret til 787.000 kr. ekskl. moms. Det betyder, at der resterer
1.213.000 kr. af [adresse] pulje til ’Få det Fikset’ projekter. Når projektet
er gennemført og de endelige omkostninger er kendt, vil en eventuel uforbrugt
del af rammen til julebelysningen fortsat kunne indgå til andre projekter i
Kalundborg lokalområde efter godkendelse i Økonomiudvalg og Kommunalbestyrelse.

[adresse] bemærkninger er indarbejdet i sagen.

**Økonomiudvalgets møde den 19.
august 2020:**

Anbefales.

**Bilag**

|  |  |
| --- | --- |
| Bilag 2 - Illustration julebelysning | 326-2020-228141 |
| Bilag 1 - Ansøgning om midler til julebelysning | 326-2020-250823 |